Title: ประกาศกระทรวงเกษตรและสหกรณ์ เรื่อง กำหนดชื่อ ประเภท ชนิด หรือลักษณะของอาหารสัตว์ที่ไม่อนุญาตให้นำเข้าเพื่อขายจากแหล่งกำเนิดที่มีรายงานหรือสงสัยว่ามีโรคที่ต้องห้ามเข้ามาในราชอาณาจักร พ.ศ. 2547

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดชื่อ ประเภท ชนิด หรือลักษณะของอาหารสัตว์
ที่ไม่อนุญาตให้นำเข้าเพื่อขายจากแหล่งกำเนิดที่มีรายงานหรือสงสัยว่า
มีโรคที่ต้องห้ามเข้ามาในราชอาณาจักร
พ.ศ. ๒๕๔๗

เพื่อเป็นการป้องกันโรควัวบ้า หรือ Bovine
Spongiform Encephalopathy (BSE) มิให้เข้ามาสู่ประเทศไทย
ซึ่งอาจติดมาจากอาหารสัตว์ที่มีส่วนผสมของเนื้อป่น กระดูกป่น
เลือดป่นของซากสัตว์ที่เป็นโรคดังกล่าว
อันจะมีผลกระทบต่อการเลี้ยงสัตว์ของประเทศไทย

อาศัยอำนาจตามความในมาตรา ๕ และมาตรา ๖ (๓)
แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕
โดยความเห็นชอบของคณะกรรมการควบคุมคุณภาพอาหารสัตว์
รัฐมนตรีว่าการกระทรวงเกษตรและสหกรณ์จึงออกประกาศ ดังต่อไปนี้

ข้อ ๑  ให้ยกเลิกประกาศกระทรวงเกษตรและสหกรณ์
เรื่อง กำหนดชื่อ ประเภท ชนิด
หรือลักษณะของอาหารสัตว์ที่ไม่อนุญาตให้นำเข้าเพื่อขายจากแหล่งกำเนิดที่มีรายงานหรือสงสัยว่ามีโรคที่ต้องห้ามเข้ามาในราชอาณาจักร
พ.ศ. ๒๕๔๕

ข้อ ๒  ไม่อนุญาตให้นำเข้าเพื่อขายซึ่งอาหารสัตว์
ที่มีส่วนผสมของเนื้อป่น กระดูกป่น เลือดป่น
และส่วนอื่นของสัตว์เคี้ยวเอื้องที่ทำป่น
ซึ่งมีแหล่งกำเนิดจากประเทศที่มีรายงานว่ามีหรือสงสัยว่ามีโรควัวบ้าหรือ Bovine
Spongiform Encephalopathy (BSE)

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ
ณ วันที่ ๒๕ มีนาคม พ.ศ. ๒๕๔๗
สมศักดิ์  เทพสุทิน
รัฐมนตรีว่าการกระทรวงเกษตรและสหกรณ์

ดลธี/พิมพ์
๑๒
พฤษภาคม ๒๕๕๑
รัศม์วรรณวลัย/ตรวจ
๒๐
พฤษภาคม ๒๕๕๑

[๑]
ราชกิจจานุเบกษา เล่ม ๑๒๑/ตอนพิเศษ ๓๗ ง/หน้า ๒๑/๓๑ มีนาคม ๒๕๔๗